Ilirjan Gjika

Biografia 

Ilirjan Gjika lindi në qytetin e Fierit më 19 nëntor 1973. Pasi mbaroi Shkollën e Mesme të Përgjithshme "Perikli Ikonomi" në Fier, vazhdoi studimet e arsimit të lartë të Universitetit Shtetëror të Tiranës në Fakultetin e Histori - Filologji-së, dega Histori - Gjeografi gjatë periudhës 1992-1996.  

 Karriera 
Në shtator të vitit 1996 emërohet si mësues i historisë në Shkollën e Mesme të Përgjithshme "Zhani Ciko" në Patos. Pas 3-vjet pune si arsimtar transferohet në shtator të vitit 1999 si mësues në Shkollën e Mesme të Përgjithshme jo publike "Mësonjtorja Dertliu" në Fier. Po prej këtij viti vazhdon të jetë lektor për probleme të historisë dhe etno-kulturës pranë Tv Kombi, Fier. Në shtator të vitit 2001 deri në shtator 2003 jep mësim në bangat e Shkollës së Mesme të Përgjithshme "Janaq Kilica", Fier. Viti shkollor 2003-2004 e gjen si nëndrejtor në Shkollën e Mesme të Përgjithshme jo publike "Bota e Diturisë", Fier.  2004 - e në vazhdim, si lektor për probleme të historisë dhe etno - kulturës pranë Tv rajonal Apollon, Fier, si dhe bashkëautor në emisionin e përjavshëm "Gjurmime arkeologjike dhe historike" po të këtij stacioni televiziv.  shtator 2004 - shtator 2006 punon si mësues në Shkollën e Mesme të Përgjithshme jo publike "Bazat e Shkencës", Fier. Në shtator të vitit 2006 e deri sot punon si mësues në Shkollën e Mesme të Përgjithshme jo publike "Numani", Fier. Gjithashtu iu bë oferta dhe paralelisht jep leksione si Pedagog Historian në Universitetin jo publik "Kristal" në qytetin e Fierit gjatë vitit shkollor 2008-2009. 

 Vepra 
Një nderim ky pas atij i vitit 2000, e në vazhdim, me aprovimin si "Kryetar i Shoqatës së Historianëve Fier". Në 2009 dekorohet në Burrel të rrethit të Matit si "Studiues i vitit" me titullin "Penda Budi"
Krahas punës është marë në mënyrë të rregullt gjatë periudhës 1996 - 2008 si pregatitës dhe lektor në kurset para-universitare për konkurset e shkollave të larta në degët: Juridik, Shkenca Politike, Histori, etj.
Pas një eksperiece dhe studimeve historike shumë vjeçare erdhi si rezultat botimi i librit të historisë së Fierit "Fieri në shekuj" botim ky i vitit 2004. Po në këtë vit del në botim monografia historike "Bir i denjë i Libohovës". Tezat më të njohura të punimeve të tij janë: Argumentimi i fakteve se Shën Pali nuk ka predikuar në Apoloninë e Ilirisë dhe se Kastriotët ishin me origjinë nga Mati.
Gjithashtu Ilirjan Gjika ka qenë një nga lektorët kryesorë në prezantimet e librave të autorëve shqiptarë si: Prof.Dr.Pellumb Xhufi, Prof.Dr. Bardhosh Gace, Mustafa Nano, Maku Pone, Jakov Milaj, Shpresa Musaj Omer, Kristaq Shtëmbari e.t.j.

 Shkrime 
Plakallarët E “Egnatias”  

Fieri, Qyteti I “Luleve” Dhe I “Urave”  

Varri i Zvërnecit dhe Aludimet rreth tij  

E Panjohura e Donikës  

A është martuar Skënderbeu në Ardenicë?  

Qyteti antik i Amantias   

Kur Jakov Milaj fliste për racën: Çfarë e ka prishur tipin shqiptar !   

A është martuar Skënderbeu në Ardenicë?!  

Gurëzeza, qyteti i panjohur Ilir.   

Çfarë thuhet në librin e ndaluar për Skënderbeun  

Karaburuni ose Hunda e Zezë - Gadishulli i vetëm i Shqipërisë   

Shënime Dhe Konsiderata Rreth Kishës Së Kurjanit  

Kur Në Fier Vritej Një Gjeneral. Kryengritja E Fierit E 14 Gushtit 1935  

Leon Rei, Francezi Me Zemër Shqiptare  

Tempulli I Shtyllasit, Një Faltore Apo Edhe Një Far Detar  

Libofsha, Gjashtë Shekuj Histori, Vlera Dhe Zhvillime  

Ahmet Kurt Pasha, dritëhijet e një personazhi me peshë historike 

Devolli apo Pirgu?! Historia e skelës mesjetare të Myzeqesë  

Kategoria:Biografi shqiptare
Kategoria:Historianë shqiptarë
Kategoria:Mësues shqiptarë
Kategoria:Njerëz që jetojnë